Aina

Aina er et kvinnenavn med flere forskjellige opprinnelser, blant annet dannet av det finske kvinnenavnet Aino. Navnet er også et maorisk mannsnavn.

Etymologi
Kvinnenavnet Aina har mange forskjellige opprinnelser. Det er:
 dannet som en variant av det finske kvinnenavnet Aino, som har opprinnelse i finske ainoa, «eneste en». Navnet Aino ble oppfunnet av Elias Lönnrot i forbindelse med arbeidet det finske nasjonaldiktet Kalevala. Aina betyr «alltid» på finsk.
 en katalansk form av kvinnenavnet Anna, en gresk og latinsk avledning av kvinnenavnet Hannah, som er dannet av hebraiske channah, «gunst, nåde».
 et japansk navn dannet av 愛 (ai), «kjærlighet», og 菜 (na), «grønnsaker».
 et malaysisk kvinnenavn som betyr «vakre øyne».
 et nigeriansk (joruba) kvinnenavn som betyr «vanskelig fødsel».
 et madagassisk kvinnenavn som betyr «liv». Navnet brukes også noe som mannsnavn.

Aina er også et maorisk mannsnavn som betyr «familie».

Utbredelse
Aina er et vanlig navn på jentebarn i Japan og Spania. Det er antakelig også vanlig i Madagaskar, Nigeria og Malaysia. Formen Ajna er vanlig i Abkhasia og er et populært navn på jentebarn i Bosnia-Hercegovina.

Navnet er kjent brukt i Norden fra midten av 1800-tallet.

|}

Kjente personer med navnet
Personene i listen er ordnet kronologisk etter fødselsår.
 Aina Schiøtz (f. 1947), norsk historiker og forsker
 Aina Basso (f. 1979), norsk historiker og forfatter
 Aina Stenersen (f. 1983), norsk FrP-politiker
 Aina Kusuda (f. 1989), japansk skuespiller
 Aina Abiodun, nigeriansk-amerikansk filmskaper
 Aina Beck, amerikansk-norsk moteskaper
 Aina Buforn, spansk fotograf
 Aina More, britisk-nigeriansk hiphop-artist
 Aina Puce, amerikansk-australsk professor i psykologi
 Aina Rakotobe, musiker
 Aina Roxx, britisk sanger

Referanser

Eksterne lenker 
 

Kvinnenavn